เร่งสร้างความเข้าใจ สมุยพลัส โมเดล
นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า ในการประชุมคณะรัฐมนตรีวันนี้ (20 ก.ค. 64) นายกรัฐมนตรีได้กล่าวถึงโครงการสมุยพลัส โมเดล ซึ่งเป็นโครงการต่อเนื่องจากภูเก็ต แซนด์บ็อก เปิดประเทศใน 120 วัน เริ่มตั้งแต่วันที่ 15 กรกฎาคมเป็นต้นมา ว่า เป็นการเปิดรับนักท่องเที่ยวจากต่างประเทศที่ได้รับวัคซีนครบแล้วเข้ามาท่องเที่ยวในประเทศไทย โดยโครงการสมุยพลัส โมเดล จะมีเงื่อนไขแตกต่างจากภูเก็ต แซนด์บ็อก ซึ่งในช่วง 3 วันแรกสามารถออกจากห้องพักและใช้บริการเฉพาะบริเวณที่พักเท่านั้น และตั้งแต่วันที่ 4 ถึงวันที่ 7 สามารถเดินทางท่องเที่ยวได้ในเส้นทางที่กำหนด และในวันที่ 8 ถึงวันที่ 14 สามารถเดินทางท่องเที่ยวภายในเกาะสมุย เกาะเต่าและเกาะพงันได้โดยไม่ต้องกักตัว และหวังว่าโครงการดังกล่าวจะทำให้ประชาชนสามารถต้อนรับนักท่องเที่ยวและสามารถควบคุมเรื่องของการแพร่ระบาดโควิด-19 ได้นอกจากนี้  นายกรัฐมนตรี ได้กล่าวถึงการเป็นประธานในพิธีเปิดโรงงานผลิตหน่วยกักเก็บพลังต้นแบบแห่งแรกในภูมิภาคเอเชียตะวันออกเฉียงใต้ ผ่านการประชุมทางไกล ว่า เป็นโรงงานผลิตแบตเตอร์รี่แบบ เซมิโซลิด ที่มีความทันสมัยแห่งแรกในภูมิภาคและถือเป็นก้าวสำคัญในการทำให้อุตสาหกรรมยานยนต์ของไทยรักษาจุดยืนในการเป็นผู้นำและฐานการผลิตในภูมิภาคและต่อยอดเปลี่ยนผ่านจากเทคโนโลยี่สู่การผลิตยานยนต์ไฟฟ้าในอนาคตและมุ่งสู้การเป็นศูนย์การการลงทุนยานยนต์ไฟฟ้าที่สำคัญในอาเซียน